《送段惟勤擢福建宪佥》
明代·祁敏

宦途邂逅十年来，莫惜离情但酒杯。谁谓乾坤能两立，须添我辈乃三才。

愧无白雪相持赠，欲借春霞细剪裁。此到闽南诗景好，东风开遍岭头梅。

作者简介：祁敏，字惟学。东莞人。顺子。明孝宗弘治十五年（一五〇二）进士，授户部广西司主事。历升员外郎、郎中，卒。明嘉靖《广东通志》卷六一、民国《东莞县志》卷五七有传。